text: ПРЕГЛЕД: В Египет десетки убити,стотици ранени,камъни,коктейли Молотов и сълзотворен газ.
  Десетки хиляди души са по улиците в цял Египет в знак на протест срещу президента Мохамед Мурси, обвинявайки го в "проваляне на целите на революцията, която го е довела на власт".
  Обстановката в района на площад Тахрир рязко се изостри през последните няколко часа.
  Протестиращите в Кайро са нахлули във вътрешното министерство и парламента.
  Силите за сигурност употребиха днес сълзотворен газ срещу протестиращи в центъра на столицата Кайро, опитвайки се да ги изтласкат от сградата на вътрешното министерство и парламента.
  Стотици млади хора се опитаха да влязат в египетския Консултативен съвет и министерството на вътрешните работи.
  Срещу охраняващите полицаи са били хвърляни камъни и коктейли "Молотов".
  Към настоящия момент изключително напрегната е ситуацията и в Александрия, Порт Саид и Суец.
  Опозицията в Египет използва бойни бригади от радикални футболни фенове.
  Армейски единици, включително танкове, са били разположени и в египетския град Исмаилия.
  На главните улици в града са били разположени танкове и бронетранспортьори. Подобни мерки са били взети в рамките на общия план за предотвратяване на кървавите събития, които се случиха в градовете на Порт Саид и Суец.
  В град Суец демонстранти са опитали да щурмуват сградата на местната управа и отново са влезли в сблъсъци с полицията.
  В събота преди обед египетската армия навлиза в град Порт Саид, за да охранява държавните учреждения. Радикалните запалянковци на футболния отбор "Ал Масри" от Порт Саид продължават с опитите си да щурмуват затвора, в който се намират осъдените на смърт фенове на местния тим. В сблъсъците вече загинаха двама полицаи и няколко десетки са ранени. Наказателният съд на Порт Саид, който проведе заседанието си в полицейската академия в египетската столица, взе решение за прилагане на висшата наказателна мярка – смъртната присъда – срещу 21 египтяни, които са обвинени в участие в трагедията. На 2 февруари миналата година след мач при масови сбивания загинаха 74 души, още 254 бяха ранени. Пред съда по това дело бяха привлечени общо 73 души, от тях девет полицаи. След обявяването на смъртните присъди, в Порт Саид привърженици на обвиняемите се насочиха към следствения затвор и се опитаха да щурмуват сградата.
  Броят на загиналите при безредиците в египетския град Порт Саид достигна 22 души, съобщи здравното министерство на страната.